16 Ke Abram srɔ̃ Sarai medzi vi aɖeke nɛ o,+ gake kosi aɖe le Sarai si, si nye Egiptetɔ, eŋkɔe nye Hagar.+2 Eya ta Sarai gblɔ na Abram be: “Yehowa xe nye vidzidɔ. Meɖe kuku, dɔ kple nye kosi la. Ðewohĩ adzi viwo nam.”+ Eya ta Abram ɖo to Sarai fe gbe.3 Esi Abram nɔ Kanaan-nyigba dzi fe ewo megbe la, Abram srɔ̃ Sarai tsɔ efe kosi Egiptetɔ Hagar na srɔ̃a wòɖe.4 Ale Abram dɔ kple Hagar eye wòfɔ fu. Ke esi wòkpɔ be yefɔ fu ko la, megabua efe afenɔ ɖe ɖeke me o.5 Eye Sarai gblɔ na Abram be: “Vevesese si dom wole nam la tso gbɔwò. Nye ŋutɔe ɖe asi le nye kosi la ŋu na wò,* ke esi wòkpɔ be yefɔ fu ko la, megabuam ɖe ɖeke me o. Yehowa nadrɔ̃e le nye kpli wò dome.”6 Eye Abram gblɔ na Sarai be: “Kpɔ ɖa! Wò kosi la le asiwò me. Wɔ nu si nyo ŋuwò la ɖe eŋu.” Ale Sarai bɔbɔe ɖe anyi, eye kosi la si le egbɔ.7 Emegbe Yehowa fe dɔla kpɔe le vudo aɖe si le gbedzi le Sur+ mɔ dzi la to.8 Eye wòbiae be: “Sarai fe kosi Hagar, afi kae nètso, eye afi ka yim nèle?” Eɖo eŋu be: “Nye afenɔ Sarai nue mele sisim le.”9 Eye Yehowa fe dɔla la gblɔ nɛ be: “Trɔ yi wò afenɔ la gbɔ, eye nàbɔbɔ ɖokuiwò ɖe ete.”10 Yehowa fe dɔla la gagblɔ nɛ be: “Mana wò dzidzimeviwo nasɔ gbɔ kpaŋkpaŋ, woasɔ gbɔ ale gbegbe be womate ŋu axlẽ wo o.”+11 Yehowa fe dɔla la gblɔ kpee be: “Kpɔ ɖa! Èfɔ fu, àdzi ŋutsuvi, eye nàna ŋkɔe be Ismael;* elabena Yehowa se konyi si fam nèle le wò fukpekpe la ŋuti.12 Ŋutsuvi la anɔ abe gbetedzi* ene. Akɔ asi dzi ɖe ame sia ame ŋu, eye ame sia ame akɔ asi dzi ɖe eya hã ŋu; eye wòanɔ tefe si dze ŋgɔ nɔviawo katã.”*13 Eye wòyɔ Yehowa, Ame si le nu fom nɛ la, fe ŋkɔ gblɔ be: “Mawu si kpɔa nue nènye,”+ elabena egblɔ be: “Ame si le kpɔyem lae mekpɔ le afi sia?”14 Esia tae woyɔ vudo la be Beer-Lahai-Roi.* (Ele Kades kple Bered dome.)15 Eye Hagar dzi ŋutsuvi na Abram, eye Abram na ŋkɔ vi si Hagar dzi la be Ismael.+16 Abram xɔ fe blaenyi vɔ ade esime Hagar dzi Ismael nɛ.
Etenuŋɔŋlɔ
^ Egɔmeɖeɖe tẽe, “Nye ŋutɔe tsɔ nye kosi la ɖo wò akɔnu.”
ewe_Latn ewe_Latn ewe_Latn